130. ΑΠΟΦ. ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.Φ.7/56/19004 της 29 Σεπτ./21  Οκτ.1982 (ΦΕΚ Β΄816) Μεταβίβαση αρμοδιοτήτων του Υπουργού Προεδρίας Κυβέρνησης στους Νομάρχες του Κράτους. Σύμφωνα με τις διατάξεις της παρ.3 του άρθρ.4 του Νόμ. 865/1979 (ΦΕΚ 6/τ.Α΄/18.1.79) «περί ρυθμίσεως θεμάτων τινων οργανώσεως και λειτουργίας υπηρεσιών του Δημοσίου» και του Νόμ. 1235/82 (ΦΕΚ  26/Α/3.3.82), αποφασίζουμε: 1.Μεταβιβάζουμε στους Νομάρχες του Κράτους πλήν του Νομάρχη Αττικής και των Νομαρχών Διαμερισμάτων του Νομού Αττικής, τις εξής αρμοδιότητες, που αφορούν την οργάνωση και εκτέλεση του προγράμματος εκμάθησης ξένων γλωσσών σε δημόσιους υπαλλήλους, το οποίο εκτελείται εκτός της περιοχής τ. Διοίκησης Πρωτεύουσας: α)Την προκήρυξη και κατακύρωση του μειοδοτικού διαγωνισμού, σύμφωνα με τίς κείμενες διατάξεις, γιά την ανάδειξη αναδόχων Ελληνικών Φροντιστηρίων ξένων γλωσσών στον κάθε νομό ή την απ’ ευθείας ανάθεση της διδασκαλίας ξένων γλωσσών σε Ινστιτούτα (άρθρ.15 παρ.2 Νόμ.232/1975). β)Την απόφαση σύστασης και λειτουργίας Τμημάτων για κάθε εξειδικευμένο φορέα, καθώς και την υπογραφή των σχετικών συμβάσεων με τα φροντιστήρια ή Ινστιτούτα στα οποία ανατίθεται η διδασκαλία των ξένων γλωσσών (άρθρ.5 και 15 Νόμ.232/75). γ)Την έγκριση ή μη της διακοπής της φοίτησης των σπουδαστών υπαλλήλων, σύμφωνα με την απόφαση ΔΕ2/1-2-/31/14649 (ΦΕΚ 1187/Β/25.9.76). δ)Την πληρωμή της σχετικής αποζημίωσης στούς οριζόμενους σε κάθε Νομό επόπτες του προγράμματος εκμάθησης ξένων γλωσσών, σύμφωνα με τη σχετική, κατά το άρθρ.4 παρ.5 του Νόμ.865/79, απόφασή μας. ε)Την πληρωμή των διδάκτρων στα φροντιστήρια ή Ινστιτούτα, όπως προβλέπεται στις οικείες συμβάσεις (άρθρ.15 παρ.2 Νόμ.232/75). 2.Για την άσκηση των ανωτέρω αρμοδιοτήτων, που μεταβιβάζονται στούς Νομάρχες, εφαρμόζονται οι διατάξεις του άρθρ.6 του Νόμ.3200/1955 «περί διοικητικής αποκεντρώσεως». (Μετά τη σελ.206,762) Σελ.206,763 Νομαρχίες 2.Γ.α.130 